ai4bharat/Pralekha huggingface dataset:
भारतीय प्रतिस्पर्धा आयोग
सीसीआई ने बायोकॉन बायोलॉजिक्स लिमिटेड को वियाट्रिस इंक के वैश्विक बायोसिमिलर पोर्टफोलियो की बिक्री और बायोकॉन और सीरम द्वारा बायोकॉन बायोलॉजिक्स में एक इक्विटी इन्फ्यूजन से जुड़े प्रस्तावित लेनदेन को मंजूरी दी
भारतीय प्रतिस्पर्धा आयोग  ने बायोकॉन बायोलॉजिक्स लिमिटेड  को वियाट्रिस इंक के वैश्विक बायोसिमिलर पोर्टफोलियो की बिक्री और बायोकॉन और सीरम  द्वारा बायोकॉन बायोलॉजिक्स में एक इक्विटी इन्फ्यूजन को शामिल करने वाले प्रस्तावित लेनदेन को मंजूरी दी।
प्रस्तावित लेन-देन में नकद और स्टॉक पूंजी और 1  सामान्य इक्विटी शेयर को प्राप्त करने के लिए बायोकॉन बायोलॉजिक्स और इसकी सहायक कंपनी को वियाट्रिस इंक.  के वैश्विक बायोसिमिलर पोर्टफोलियो की बिक्री  की अप्रत्यक्ष मूल कम्पनी) और सामान्य इक्विटी शेयरों में अनिवार्य परिवर्तनीय वरीयता शेयर जो साझा शेयरधारकों द्वारा कम्पनी में निवेश की गई राशि की परिवर्तनीयता, वायट्रिस के वैश्विक बायोसिमिलर पोर्टफोलियो को प्राप्त करने पर आंशिक तौर पर विचार करने के रूप में माइलान  द्वारा बायोकॉन बायोलॉजिक्स की शेयरधारकों की पूंजी में पूरी तरह से कटौती का कम से कम 12.9 प्रतिशत प्रतिनिधित्व करते हैं, वियाट्रिस और बायोकॉन बायोलॉजिक्स के बीच 27 फरवरी, 2022 को किए गए लेनदेन समझौते के अनुसार शामिल हैं ।
मायलान --मायलान एक पेनसिल्वेनिया निगम है और वियाट्रिस की एक अप्रत्यक्ष पूर्ण स्वामित्व वाली सहायक कंपनी है। वियाट्रिस एक वैश्विक दवा कंपनी है, जिसका मुख्यालय कैनन्सबर्ग, पेनसिल्वेनिया में है, जो 165 से अधिक देशों और क्षेत्रों में रोगियों तक उच्च गुणवत्ता वाली दवाएं पहुंचाने पर केंद्रित है। यह दुनिया भर में ब्रांड, जेनरिक और बायोसिमिलर तथा बिना प्रिसक्रिप्शन वाली दवाओं सहित विभिन्न दवाओं की बिक्री करती है।
बायोकॉन बायोलॉजिक्स - बायोकॉन बायोलॉजिक्स भारत में निगमित शेयरों की लिमिटेड कंपनी है। बायोकॉन बायोलॉजिक्स बायोकॉन की एक सहायक कंपनी है जो बायोकॉन के बायोसिमिलर व्यवसाय पर ध्यान केंद्रित करती है। बायोकॉन बायोलॉजिक्स भारत में फार्मास्यूटिकल्स फार्म्यूलेशन्स जैसे बायोसिमिलर्स, इंसुलिन और औषध पदार्थों को बनाने और उनके व्यावसायीकरण में शामिल है। भारत के भीतर, बायोकॉन बायोलॉजिक्स का एक ब्रांडेड फॉर्मूलेशन व्यवसाय भी है जो सीधे बी2सी बिक्री के लिए जिम्मेदार है।
सीरम इंस्टीट्यूट लाइफ साइंसेज प्राइवेट लिमिटेड  - सीरम एक भारतीय प्राइवेट लिमिटेड कंपनी है और सीरम इंस्टीट्यूट ऑफ इंडिया प्राइवेट लिमिटेड की सहायक कंपनी है।
सीसीआई का विस्तृत आदेश शीघ्र जारी होगा।
प्रधानमंत्री कार्यालय
प्रधानमंत्री श्री नरेन्द्र मोदी और इज़राइल के प्रधानमंत्री श्री बेंजामिन नेतन्याहू ने फोन पर बात की
प्रधानमंत्री श्री नरेन्द्र मोदी ने इज़राइल के प्रधानमंत्री श्री बेंजामिन नेतन्याहू से आज फोन पर बात की।
प्रधानमंत्री श्री नरेन्द्र मोदी ने इज़राइल के प्रधानमंत्री श्री बेंजामिन नेतन्याहू और इजराइल के नागरिकों को यहूदी नव वर्ष और यहूदी पर्व सुकोट की शुभकामनाएं दीं।
दोनों नेताओं ने कोविड-19 महामारी के संदर्भ में शोध, नैदानिक परीक्षण और वैक्सीन विकास के क्षेत्र में द्विपक्षीय सहयोग में अब तक की प्रगति की समीक्षा की। दोनों नेताओं ने न सिर्फ अपने देशों की जनता के हित में बल्कि बड़े पैमाने पर मानवता की भलाई के लिए इन क्षेत्रों में और बेहतर सहयोग के महत्व को रेखांकित किया।
दोनों प्रधानमंत्रियों ने दोनों देशों के बीच जल, कृषि, स्वास्थ्य, व्यापार, नव उद्यम एवं नवाचार के क्षेत्र में जारी सहयोग की भी समीक्षा की और इसे और मज़बूत करने पर चर्चा की।
दोनों नेता उभरती क्षेत्रीय और वैश्विक चुनौतियों तथा अवसरों से जुड़े आकलन साझा करने और द्विपक्षीय रणनीतिक साझेदारी को और मज़बूत करने के लिए मार्गदर्शन उपलब्ध कराने पर नियमित विचार विमर्श के लिए भी सहमति जताई।
कार्मिक, लोक शिकायत एवं पेंशन मंत्रालय
डीओपीटी कल विनय मार्ग स्पोर्ट्स कॉम्प्लेक्स, नई दिल्ली में "नारी समागम और स्पर्धा" - महिला स्पोर्ट्स मीट का आयोजन कर रहा है
ओलंपियन और राष्ट्रमंडल खेल पदक विजेता पहलवान सुश्री विनेश फोगट, महिला एथलीटों के साथ बातचीत करेंगी और विजयी जोशीला भाषण देंगी
आजादी का अमृत महोत्सव के अवसर पर, कार्मिक, लोक शिकायत और पेंशन मंत्रालय कल विनय मार्ग स्पोर्ट्स कॉम्प्लेक्स, नई दिल्ली में "नारी समागम और स्पर्धा"- महिला स्पोर्ट्स मीट का आयोजन कर रहा है, जहां ओलंपियन और राष्ट्रमंडल खेल पदक विजेता, पहलवान सुश्री विनेश फोगट महिला एथलीटों के साथ बातचीत करेंगी और एक विजयी जोशीला भाषण देंगी।
विनेश फोगट राष्ट्रमंडल और एशियाई खेलों दोनों में स्वर्ण पदक जीतने वाली पहली भारतीय महिला पहलवान हैं। वह विश्व कुश्ती चैंपियनशिप में कई पदक जीतने वाली एकमात्र भारतीय महिला पहलवान हैं।
सुश्री एस. राधा चौहान, डीओपीटी की सचिव और सुश्री सुजाता चतुर्वेदी, खेल सचिव दिनांक 11.01.2023 को सुबह 11.00 बजे महिला स्पोर्ट्स मीट उद्घाटन की शोभा बढ़ाएंगी। यह महिला खेल मीट का दूसरा संस्करण है जबकि पहले संस्करण का आयोजन दिनांक 22.12.2021 को किया गया था।
इसके अलावा, सिंथेटिक वॉलीबॉल कोर्ट, टेनिस कोर्ट का प्रसारण, क्रिकेट पिचों का विस्तार, चार पिचों को सिंथेटिक पिचों में परिवर्तित करना, सभी आठ पिचों का घेराव करना, शौचालयों का नवीनीकरण आदि जैसी अवसंरचना विकास कार्यों का भी निष्पादन किया गया। इस उद्देश्य की प्राप्ति के लिए, खेल विभाग ने सीसीएससीएसबी को 1.55 करोड़ रुपये का अनुदान दिया।
उद्देश्य
- जागरूकता उत्पन्न करने और खेल और सांस्कृतिक गतिविधियों में महिलाओं की भागीदारी को बढ़ावा देना।
- स्वस्थ जीवन शैली अपनाने और उनके आत्मसम्मान, टीम वर्क और आत्मविश्वास को बढ़ावा देना।
- सामाजिक कौशल और सकारात्मक मानसिक स्वास्थ्य में सुधार करना।
कार्यक्रम का विवरण
खेल के निम्नलिखित विषयों में व्यक्तिगत और टीम की भागीदारी:
- एथलेटिक्स
- खो-खो
- फुटबॉल
- बास्केटबॉल
- पावरलिफ्टिंग
- वॉलीबॉल
सुविधाएं
- विशेष आकस्मिक अवकाश
- चाय, नाश्ता और दोपहर का भोजन
- सभी प्रतिभागियों को भागीदारी प्रमाणपत्र
- स्मारिका
- प्रथम, द्वितीय और तृतीय स्थान पर रहे विजेताओं को पदक
- दोपहर के भोजन के दौरान सांस्कृतिक कार्यक्रम का आयोजन
गणमान्य व्यक्ति
- सचिव 
- सचिव 
- वरिष्ठ महिला अधिकारी
प्रसिद्ध व्यक्ति
- पहलवान सुश्री विनेश फोगट - ओलंपियन और सीडब्लूजी पदक विजेता
- अंतर्राष्ट्रीय स्तर की प्रो कबड्डी खिलाड़ी, जो कि महिला प्रतिभागियों के साथ बातचीत करेंगी और उन्हें प्रोत्साहित करेंगी
- स्पोर्ट्स मीट से संबंधित किसी भी जानकारी के लिए कृप्या मोबाइल नं 9868111896 पर सुश्री वनिता सूद, मुख्य कल्याण अधिकारी से संपर्क करें।
मंत्रिमण्डल
मंत्रिमंडल ने भारत तथा श्रीलंका के बीच अंतर्राष्ट्रीय उड़ानों की शुरूआत के लिए एलायंस एयर के विभाजन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने एयर इंडिया की 100 प्रतिशत सहायक कंपनी मेसर्स एलायंस एयर के विभाजन को पूर्व-प्रभाव से अपनी मंजूरी दे दी है। मेसर्स एलायंस एयर द्वारा न्यूनतम 20 विमानों अथवा कुल क्षमता के 20 प्रतिशत विमानों की तैनाती होने तक, घरेलू संचालन के लिए जो अधिक हो, अंतरिम अवधि के लिए एक विशेष विभाजन को मंजूरी दी गई है।
भारत और श्रीलंका एक-दूसरे के साथ निकटता से जुड़े हैं तथा दोनों देशों के बीच संपर्कता बढ़ाने के साथ-साथ जन-जन के बीच संपर्क का विस्तार करना हमारे हित में है। विदेश मंत्रालय के अनुसार, भारत की राजनीतिक एवं रणनीतिक हितों के लिए देश के दक्षिणी हिस्से से पालाली तथा बट्टीकलोवा महानगरों  तक उड़ानों की शुरूआत करने का प्रस्ताव महत्वपूर्ण है। इस स्वीकृति से पूर्व, पालाली तथा बट्टीकलोवा हवाई अड्डों से कोई वाणिज्यिक संचालन निर्धारित नहीं था।
वीआरआरके/एस.शुक्ला/एसकेएस/एसके –5597
(Visitor Counter : 257
पत्तन, पोत परिवहन और जलमार्ग मंत्रालय
राष्ट्रीय जलमार्गों की ईंधन आवश्यकताओं पर अंतर्देशीय जल प्राधिकरण और इंडियन ऑयल ने समझौता ज्ञापन पर हस्ताक्षर किए
राष्ट्रीय जलमार्गों की आवश्यकता पूरा करने में संयुक्त रूप से ईंधन, ल्यूब्रिकेटिंग ऑयल, एलपीजी, प्राकृतिक गैस तथा अन्य संबंधित ईंधन और गैस के लिए संयुक्त रूप से आधारभूत ढांचा विकसित करने के उद्देश्य से भारतीय अंतर्देशीय जलमार्ग प्राधिकरण और इंडियन ऑयल कॉरपोरेशन लिमिटेड  ने आज एक समझौता ज्ञापन पर हस्ताक्षर किया।
यह समझौता ज्ञापन अंतर्देशीय जलमार्गों तथा संबंधित सेवाओं के लिए किसी तरह की ऊर्जा मांग को पूरा करने में परस्पर सहयोग के तौर-तरीकों की समझदारी बढ़ाएगा। इस समझौता ज्ञापन में ईंधनों, ल्यूब्रिकेटिंग ऑयल, एलपीजी  प्राकृतिक गैस तथा अन्य संबंधित ईंधन और गैस की प्राप्ति, भंडारण, वितरण और आपूर्ति के लिए आधारभूत संरचना विकसित करने का प्रावधान है। इसके अतिरिक्त इस समझौता ज्ञापन में उपभोक्ता पम्प  तथा खुदरा तथा टर्मिनलों/मल्टी मॉडलों टर्मिनलों पर रिटेल आउटलेट  स्थापना के लिए आधारभूत संरचना विकास शामिल हैं।
आईडब्ल्यूएआई तथा आईओसीएल विस्तृत भूमि आवश्यकता, भंडारण सुविधाओं तथा अन्य सहयोगी ढांचा की तैयारी के लिए लागत विवरण के साथ तकनीकी आर्थिक सम्भावना अध्ययन करेंगे। यह अध्ययन यातायात क्षमता, स्थानीय उद्योगों तथा जलमार्गों की निकटता और रेल से इसके संपर्क पर आधारित होंगे।
आईडब्ल्यूएआई सूचना साझा करने, आवश्यक इनपुट उपलब्ध कराने तथा राष्ट्रीय जलमार्गों और आईओसीएल के साथ इसके टर्मिनलों के बारे में आवश्यक सहायता देगा, ताकि परियोजनाएं लागू की जा सकें। आईडब्ल्यूएआई लंबी अवधि के पट्टे पर आईओसीएल को जमीन उपलब्ध कराएगा, ताकि वर्तमान टर्मिनलों पर सुविधाएं विकसित की जा सकें। यह काम सरकार की जमीन को पट्टे पर देने की नीति के स्वीकृति दिशा-निर्देशों के अंतर्गत होगा।
राष्ट्रीय जलमार्ग अधिनियम 2016 के अनुसार वर्तमान पांच राष्ट्रीय जलमार्गों के अतिरिक्त 106 नये राष्ट्रीय जलमार्ग घोषित किए गए हैं। नये राष्ट्रीय जलमार्गों के विकास का काम संभावना रिपोर्ट और विस्तृत परियोजना रिपोर्ट के आधार पर चरणबद्ध तरीके से किए जा रहे हैं। विश्व बैंक की तकनीकी और वित्तीय सहायता के साथ जलमार्ग विकास परियोजना  के अंतर्गत राष्ट्रीय जलमार्ग-1 की क्षमता को मजबूत बनाने का काम हाथ में लिया गया है। जेएमवीपी के अंतर्गत हल्दिया, साहिबगंज और वाराणसी में मल्टी मॉडल टर्मिनल विकसित किए जा रहे हैं और गाजीपुर तथा कालूघाट में अंतर-मॉडल टर्मिनल विकसित किए जा रहे हैं।
सूचना और प्रसारण मंत्रालय
केंद्रीय सूचना एवं प्रसारण मंत्री अनुराग सिंह ठाकुर आईएफएफआई 53 में 'भारतीय स्वतंत्रता आंदोलन और सिनेमा' विषय पर मल्टीमीडिया प्रदर्शनी का उद्घाटन करेंगे
सूचना एवं प्रसारण मंत्रालय के तहत सीबीसी द्वारा आयोजित इस प्रदर्शनी का उद्देश्य स्वतंत्रता सेनानियों के योगदान को जन-जन तक पहुंचाना है
"कदम कदम बढ़ाए जा...।"
क्या आप आजाद हिंद फौज के साथ कदम से कदम मिलाकर चलना चाहते हैं, भारतीय स्वतंत्रता आंदोलन के गौरवशाली दिनों को याद करना चाहते हैं और स्वतंत्रता सेनानियों को श्रद्धांजलि देना चाहते हैं? तो फिर 'भारतीय स्वतंत्रता आंदोलन और सिनेमा' विषय पर इंटरैक्टिव अल्ट्रा-डिजिटल प्रदर्शनी देखें, जो संवर्धित वास्तविकता-आधारित आभासी अनुभव प्रदान करती है, जिसमें आगंतुक आजाद हिंद फौज के साथ वर्चुअल मार्च कर सकते हैं।
केंद्रीय सूचना एवं प्रसारण तथा युवा कार्यक्रम और खेल मंत्री श्री अनुराग सिंह ठाकुर कल 53वें भारतीय अंतर्राष्ट्रीय फिल्म महोत्सव  के अवसर पर आयोजित इस प्रदर्शनी का उद्घाटन करेंगे। 'आजादी का अमृत महोत्सव' मनाने के लिए यह प्रदर्शनी सूचना और प्रसारण मंत्रालय, भारत सरकार के तहत केंद्रीय संचार ब्यूरो द्वारा 21-28 नवंबर, 2022 तक पंजिम, गोवा में आयोजित की जा रही है।
भारतीय स्वतंत्रता आंदोलन के दुर्लभ फुटेज वाली इस प्रदर्शनी का उद्देश्य स्वतंत्रता सेनानियों के योगदान को जन-जन तक पहुंचाना और युवा पीढ़ी को प्रेरित करना है।
प्रदर्शनी में स्वतंत्रता संग्राम के विभिन्न नायकों पर एक फ्लिप-बुक और पैनल के माध्यम से स्वतंत्रता संग्राम की कालानुक्रमिक यात्रा को दर्शाया गया है और इनसे जुड़ी फिल्में भी प्रदर्शित की गयी हैं। स्वतंत्रता सेनानियों के प्रेरक भाषणों के ऑडियो; प्रमुख गीत, जो आंदोलन की आवाज बन गए और स्वतंत्रता आन्दोलन के नायकों को चित्रित करने वाले यादगार संवाद को भी इस प्रदर्शनी में शामिल किया गया है। इसी तरह एक इमर्सिव थियेटर रूम भी बनाया गया है, जिसमें 1857 के प्रथम स्वतंत्रता संग्राम का 360 डिग्री अनुभव प्राप्त किया जा सकता है।
इसी तरह, युवा पीढ़ी को प्रेरित करने के लिए परमवीर चक्र पुरस्कार विजेताओं पर बनी एक फिल्म को भी प्रदर्शनी में शामिल किया गया है। भारतीय सिनेमा के इतिहास पर कई डिस्प्ले हैं, जो स्वतंत्रता संग्राम से प्रेरित थे। जलियांवाला बाग पर एक अलग रचनात्मक डिस्प्ले है। एक खंड 'आजादी क्वेस्ट' खेल से जुड़ा है, जहां आगंतुक इस खेल का आंनद उठा सकते हैं और स्वतंत्रता आंदोलन के बारे में अपने ज्ञान को समृद्ध कर सकते हैं। डिस्कवरी चैनल द्वारा भारत की यात्रा पर बनाई गई फिल्म, नेटफ्लिक्स की एनीमेशन श्रृंखला और डीडी द्वारा हाल ही में बनाई गई श्रृंखला, ‘स्वराज’ को भी प्रदर्शनी में शामिल किया गया है।
एमजी / एएम / जेके/वाईबी
(Visitor Counter : 263
पृथ्वी विज्ञान मंत्रालय
दक्षिण पश्चिम मॉनसून के आगे बढ़ने के लिए अनुकूल होती जा रही परिस्थितियां
दक्षिण तटीय ओमान और निकटवर्ती यमन के ऊपर बना डिप्रेशन
अगले 36 घंटे के दौरान दक्षिण पूर्व और आसपास के पूर्व मध्य अरब सागर में कम दबाव का क्षेत्र बनने की संभावना
भारत मौसम विज्ञान विभाग के राष्ट्रीय मौसम पूर्वानुमान केंद्र/चक्रवात चेतावनी प्रभाग के अनुसार :
- दक्षिण तटीय ओमान और निकटवर्ती यमन के आसमान में बना डिप्रेशन बीते छह घंटों के दौरान 05 किमी प्रति घंटे की रफ्तार से दक्षिण पश्चिम की ओर बढ़ गया और आज 30 मई 2020 को 1730 बजे 17.0 डिग्री उत्तरी अक्षांश और 53.9 डिग्री पूर्वी देशांतर, सलाला  से 20 किमी पश्चिम और अल-गायद  से 200 किमी पूर्व-उत्तपूर्व में स्थित है। इसके अगले 12 घंटों के दौरान तीव्र होकर डीप डिप्रेशन में तब्दील होने की संभावना है। यह दक्षिण ओमान और यमन के तटों के समानांतर धीर-धीरे पश्चिम-दक्षिण पश्चिम की ओर बढ़ सकता है।
निम्न तालिका में पूर्वानुमान मार्ग और तीव्रता दर्शायी गई है।
|
|
दिन/समय 
|
|
स्थिति 
|
|
ज्यादातर समय हवा की गति
|
|
चक्रवाती विक्षोभ
की श्रेणी
|
||
||
||
|
डिप्रेशन
|
||
||
||
|
डीप डिप्रेशन
|
||
||
||
|
डीप डिप्रेशन
|
||
||
||
|
डीप डिप्रेशन
|
||
||
||
|
डिप्रेशन
2- अगले 36 घंटे के दौरान दक्षिणपूर्व और निकटवर्ती पूर्व मध्य अरब सागर में एक और निम्न दबाव का क्षेत्र बनने की संभावना है और आगे 48 घंटों के दौरान पूर्व मध्य और आसपास के दक्षिण पूर्व अरब सागर के ऊपर डिप्रेशन में बदल सकता है और आगे ज्यादा तीव्र होने के आसार हैं। अगले 4-5 दिनों में इसके उत्तर-उत्तर पश्चिम दिशा में गुजरात और निकटवर्ती उत्तरी महाराष्ट्र के तटों की ओर बढ़ने की पूरी संभावना है।
चेतावनी:
 वर्षा:
पहली प्रणाली के साथ भारतीय भूभाग में किसी तरह के प्रतिकूल मौसम की संभावना नहीं है क्योंकि यह दक्षिण तटीय ओमान में स्थित है और अगले 48 घंटों के दौरान ओमान और यमन के ऊपर जाकर विघटित होने की संभावना है।
 वायु चेतावनी:
अगले 48 घंटों के दौरान पश्चिम मध्य अरब सागर के साथ-साथ दक्षिण ओमान-यमन के तटों पर 44-55 किमी प्रति घंटे की रफ्तार से चलने वाली हवाएं आगे 65 किमी प्रति घंटे की रफ्तार पकड़ सकती हैं।
 समुद्र की स्थिति
अगले 48 घंटों के दौरान पश्चिम मध्य अरब सागर के साथ-साथ और दक्षिण ओमान-यमन के तटों पर समुद्र की स्थिति बेहद अशांत हो सकती है।
 मछुआरों को चेतावनी:
मछुआरों को सलाह दी जाती है कि वे अगले 48 घंटों के दौरान दक्षिण मध्य अरब सागर के साथ-साथ दक्षिण ओमान-यमन के तटों पर न जाएं। दक्षिण पूर्व और निकटवर्ती पूर्व-मध्य अरब सागर के ऊपर दूसरा कम दबाव का क्षेत्र बनने की संभावना को देखते हुए मछुआरों को सलाह दी जाती है कि वे 31 मई से अगला निर्देश मिलने तक दक्षिण पूर्व और उससे सटे पूर्व-मध्य अरब सागर में मछली पकड़ने न जाएं।
इस बीच, अगले 24 घंटे के दौरान दक्षिण अरब सागर के कुछ हिस्सों, मालदीव कोमोरिन क्षेत्र, दक्षिण पश्चिम और दक्षिण पूर्व बंगाल की खाड़ी की तरफ दक्षिण पश्चिम मॉनसून के आगे बढ़ने के लिए परिस्थितियां अनुकूल होती जा रही हैं। 1 जून 2020 के आसपास केरल में दक्षिण-पश्चिम मॉनसून पहुंचने के लिए अनुकूल परिस्थितियां हैं।
डिप्रेशन 17.0° उत्तर/ 53.9°पूर्व
एसजी/एएम/एएस
(Visitor Counter : 271
सूचना और प्रसारण मंत्रालय
भारत द्वारा पाकिस्तान से फर्जी खबरें फैलाने वाले संगठनों पर बड़ी कार्रवाई की गई
सूचना एवं प्रसारण मंत्रालय ने पाकिस्तान से वित्तपोषित फर्जी खबरों के नेटवर्क ब्लॉक किए
भारत विरोधी फर्जी खबरें फैलाने पर 35 यूट्यूब चैनल, 2 वेबसाइट ब्लॉक की गईं
सूचना एवं प्रसारण मंत्रालय ने 35 यूट्यूब आधारित समाचार चैनल और 2 वेबसाइट को ब्ल़ॉक करने का आदेश जारी किया है, जो डिजिटल मीडिया पर समन्वित रूप से भारत विरोधी फर्जी खबरें फैलाने में लिप्त थे। मंत्रालय द्वारा ब्लॉक किए गए यूट्यूब खातों के कुल सब्सक्राइबरों की संख्या 1 करोड़ 20 लाख से ज्यादा थी और उनके वीडियोज के व्यूज 130 करोड़ थे। इसके अलावा, सरकार ने इंटरनेट पर भारत विरोधी दुष्प्रचार करने में शामिल होने पर दो इंस्टाग्राम अकाउंट और एक फेसबुक अकाउंट को ब्लॉक कर दिया है।
सूचना प्रौद्योगिकी  नियम, 2021 के नियम 16 के अंतर्गत पांच अलग-अलग आदेश जारी करके, मंत्रालय ने इन सोशल मीडिया खातों और वेबसाइट्स को ब्लॉक करने का आदेश दिया है। भारत की खुफिया एजेंसियां इन सोशल मीडिया खातों और वेबसाइटों की लगातार निगरानी कर रही थीं और उन्होंने उन पर तत्काल कार्रवाई के लिए मंत्रालय को सूचना दी।
काम करने का ढंग : समन्वित दुष्प्रचार नेटवर्क
मंत्रालय द्वारा ब्लॉक किए गए 35 खाते पाकिस्तान से परिचालित हो रहे थे और इनकी चार समन्वित दुष्प्रचार नेटवर्क के रूप में पहचान की गई थी। इनमें 14 यूट्यूब चैनल चलाने वाला अपनी दुनिया नेटवर्क और 13 यूट्यूब चैनल चलाने वाला ताल्हा फिल्म्स नेटवर्क शामिल थे। चार चैनलों का एक सेट और दो अन्य चैनलों का सेट भी एक दूसरे के मिलकर काम कर रहे थे।
इन सभी नेटवर्क का एक मात्र लक्ष्य भारतीय दर्शकों के बीच फर्जी खबरों का प्रसार था। एक नेटवर्क के हिस्से के रूप में काम करने वाले चैनल समान हैशटैग और एक जैसी सम्पादन शैली का इस्तेमाल करते थे। साथ ही ये समान लोगों द्वारा संचालित थे और एक दूसरे को प्रोत्साहन देते थे। कुछ यूट्यूब चैनलों का संचालन पाकिस्तानी टीवी न्यूज चैनलों के एंकरों द्वारा किया जा रहा था।
कंटेंट का स्वरूप
मंत्रालय द्वारा ब्लॉक किए गए यूट्यूब चैनल, वेबसाइट और अन्य सोशल मीडिया खातों को पाकिस्तान द्वारा भारत से जुड़ी संवेदनशील विषयों से जुड़ी फर्जी भारत विरोधी खबरों को फैलाने में किया जा रहा था। इसमें भारतीय सेना, जम्मू और कश्मीर एवं भारत के दूसरे देशों के साथ विदेश संबंध जैसे विषय शामिल थे। यह देखने में आया कि पूर्व चीफ ऑफ डिफेंस स्टाफ स्वर्गीय जनरल बिपिन रावत के निधन के संबंध में यूट्यूब चैनलों के माध्यम से बड़े पैमाने पर फर्जी खबरें फैलाई गईं। इन यूट्यूब चैनलों ने पांच राज्यों के आगामी चुनावों की लोकतांत्रिक प्रक्रिया को कमजोर करने के लिए भी कंटेंट पोस्ट करना शुरू कर दिया था।
इन चैनलों ने अलगाववाद को बढ़ावा देने, भारत को धर्म के आधार पर बांटने और भारतीय समाज के विभिन्न वर्गों के बीच दुश्मनी पैदा करने के लिए कंटेंट फैलाया। ऐसी जानकारी से दर्शकों को देश की सार्वजनिक व्यवस्था को विपरीत प्रभाव डालने वाले अपराधों को उकसावा मिलने की आशंका थी।
हाल की कार्रवाई से पहले सरकार ने दिसंबर, 2021 में 20 यूट्यूब चैनलों और 2 वेबसाइटों को ब्लॉक किया था। उस समय पहली बार भारत विरोधी फर्जी खबरों के नेटवर्क के खिलाफ आईटी नियम, 2021 के तहत मिली आपात शक्तियों का इस्तेमाल किया गया था। खुफिया एजेंसियां और मंत्रालय भारत में व्यापक सूचना परिदृश्य को सुरक्षित रखने के क्रम में मिलकर काम करते हैं।
अनुलग्नक की जानकारी के लिये यहां क्लिक करें
सूचना और प्रसारण मंत्रालय
राष्ट्रीय हेल्पलाइन नंबरों के बारे में जागरूकता बढ़ाने के लिए सामान्य मनोरंजन चैनलों को एडवाइजरी
सूचना और प्रसारण मंत्रालय ने आज सभी निजी सामान्य मनोरंजन  टेलीविजन चैनलों को एक टिकर के जरिए या ऐसे तरीकों से, जिन्हें वे उपयुक्त समझते हैं, समय-समय पर, विशेषकर प्राइम टाइम के दौरान निम्नलिखित राष्ट्रीय हेल्पलाइन नंबरों के बारे में जागरूकता बढ़ाने के लिए एडवाइजरी की है।
|
|
1075
|
|
स्वास्थ्य और परिवार कल्याण मंत्रालय का राष्ट्रीय हेल्पलाइन नंबर
|
|
1098
|
|
महिला एवं बाल विकास मंत्रालय का बाल हेल्पलाइन नंबर
|
|
14567
|
|
सामाजिक न्याय और अधिकारिता मंत्रालय का वरिष्ठ नागरिक हेल्पलाइन नंबर

|
|
08046110007
|
|
मनोवैज्ञानिक सहायता के लिए निमहांस का हेल्पलाइन नंबर
|
|
14443
|
|
आयुष कोविड-19 परामर्श हेल्पलाइन नंबर
|
|
9013151515
|
|
MyGovWhatsApp हेल्पडेस्क
ये राष्ट्रीय हेल्पलाइन नंबर देश के नागरिकों के हित में सरकार द्वारा बनाए और प्रचारित किए गए थे।
एडवाइजरी में इस बात पर प्रकाश डाला गया है कि पिछले कई महीनों में सरकार ने तीन महत्वपूर्ण मुद्दों यथा कोविड उपचार प्रोटोकॉल, कोविड उपयुक्त व्यवहार और टीकाकरण के बारे में जागरूकता उत्पन्न करने के लिए प्रिंट, टीवी, रेडियो, सोशल मीडिया, इत्यादि सहित विभिन्न साधनों और मीडिया प्लेटफॉर्मों के माध्यम से जागरूकता उत्पन्न की है।
एडवाइजरी में निजी टीवी चैनलों को उपर्युक्त तीनों मुद्दों के बारे में जागरूकता उत्पन्न करके और लोगों को सूचित करके इस महामारी से लड़ने में सरकार के प्रयासों में पूरक के रूप में महत्वपूर्ण भूमिका निभाने का श्रेय दिया गया है। एडवाइजरी में यह आग्रह किया गया है कि इस मुहिम को आगे बढ़ाने के लिए निजी टीवी सामान्य मनोरंजन  चैनलों को राष्ट्रीय स्तर के चार हेल्पलाइन नंबरों के बारे में जागरूकता बढ़ाने की सलाह दी जाती है।
प्रधानमंत्री कार्यालय
प्रधानमंत्री ने उत्तर प्रदेश के औरैया में हुई सड़क दुर्घटना में मारे गए लोगों के प्रति जताया शोक
प्रधानमंत्री श्री नरेन्द्र मोदी ने उत्तर प्रदेश के औरैया में हुए सड़क हादसे पर दुख जताया है। प्रधानमंत्री ने हादसे में मारे गए लोगों के परिजनों के प्रति संवेदना प्रकट की।
प्रधानमंत्री ने कहा, 'उत्तर प्रदेश के औरैया में सड़क दुर्घटना बेहद ही दुखद है। सरकार राहत कार्य में तत्परता से जुटी है। इस हादसे में मारे गए लोगों के परिजनों के प्रति अपनी संवेदना प्रकट करता हूं, साथ ही घायलों के जल्द से जल्द स्वस्थ होने की कामना करता हूं।'
स्वास्थ्य एवं परिवार कल्याण मंत्रालय
स्वास्थ्य और परिवार कल्याण मंत्रालय की टेलीमेडिसिन सेवा ई-संजीवनी के तहत 6 लाख टेली परामर्श सेवाएं दी गईं
आखिरी 1 लाख टेली परामर्श सेवाओं का काम 15 दिन में पूरा किया गया
ई-संजीवनी पर प्रतिदिन 8500 से अधिक टेली परामर्श सेवाओं के लिए पंजीकरण किया गया
स्वास्थ्य और परिवार कल्याण मंत्रालय की ओर से शुरू की गई टेलिमेडिसिन सेवा ई-संजीवनी के तहत 6 लाख टेली परामर्श सेवाएं देने का काम पूरा कर लिया गया है। अंतिम 1 लाख टेली परामर्श सेवाएं देने का काम केवल 15 दिन में पूरा किया गया। इसे प्रधानमंत्री श्री नरेन्द्र मोदी की डिजिटल इंडिया पहल को बढ़ावा देने की दिशा में एक बड़ा कदम माना जा रहा है। कोविड के समय में ई-संजीवनी डिजिटल प्लेटफॉर्म ने स्वास्थ्य देखभाल करने वालों और चिकित्सा समुदाय के लिए अपनी उपयोगिता और आसान पहुंच को साबित किया है। तमिलनाडु, केरल और गुजरात जैसे राज्य सप्ताह के सातों दिन 12 घंटे ई-संजीवनी ओपीडी सेवा चला रहे हैं। यह इस बात का सबूत है कि धीरे-धीरे ई-संजीवनी मरीजों और डॉक्टरों के बीच किस तरह से लोकप्रिय होती जा रही है।
ई-संजीवनी सेवा पूरे भारत में 27 राज्यों और केन्द्र शासित प्रदेशों में सभी के लिए सुलभ कराई गई है। इस डिजिटल प्लेटफॉर्म पर 6000 से अधिक डॉक्टरों के माध्यम से ई-स्वास्थ्य परामर्श सेवाएं प्रदान की जाती हैं। इसके जरिए 217 ऑनलाइन ओपीडी को मरीजों और डॉक्टरों के साथ जोड़ा गया है।
संजीवनी के माध्यम से राज्य अपने यहां छोटे शहरों और ग्रामीण क्षेत्रों में लोगों के लिए विशेष स्वास्थ्य सेवाओं की पहुंच बढ़ा रहे हैं। ई-संजीवनी सेवा इन राज्यों लगभग 4000 स्वास्थ्य और आरोग्य केन्द्रों से संचालित की जा रही है जो जिला अस्पतालों और मेडिकल कॉलेजों में बनाए गए 175 केन्द्रों से जुड़ी है। ई-संजीवनी की दो तरह की सेवाओं से 20,000 से अधिक चिकित्सक और स्वास्थ्य कर्मियों को जोड़ा गया है। वर्तमान समय में ई-संजीवनी के जरिए प्रतिदिन 8500 से अधिक टेली परामर्श सेवाएं दी जा रही हैं।
स्वास्थ्य मंत्रालय द्वारा 13 अप्रैल, 2020 को पहले लॉकडाउन के दौरान ई-संजीवनी ओपीडी सेवा ऐसा समय में शुरू की गई थी जब देश भर के अस्पतालों में ओपीडी सेवा बंद कर दी गई थी। स्वास्थ्य और परिवार कल्याण मंत्रालय ने ई-संजीवनी टेलीमेडिसिन सेवा नवम्बर, 2019 में शुरू की थी। यह सेवा दिसम्बर 2022 तक ‘हब एंड स्पोक मॉडल’ के रूप में भारत सरकार के आयुष्मान भारत योजना के तहत 1,55,000 स्वास्थ्य और आरोग्य केन्द्रों पर उपलब्ध कराई जाएगी। इस समय यह सेवा आयुष्मान भारत योजना के तहत लगभग 4000 स्वास्थ्य और आरोग्य केन्द्रों पर उपलब्ध कराई जा रही है। अन्य स्वास्थ्य और आरोग्य केन्द्रों में भी इसे शुरू करने का काम प्रगति पर है।
शीर्ष 10 राज्य जिन्होंने ई-संजीवनी और ई-संजीवनी ओपीडी प्लेटफॉर्म के माध्यम से सबसे अधिक टेली परामर्श सेवाएं दी हैं उनमें तमिलनाडु , उत्तर प्रदेश , केरल , हिमाचल प्रदेश , आंध्र प्रदेश , मध्य प्रदेश , उत्तराखंड , गुजरात , कर्नाटक , और महाराष्ट्र  शामिल हैं। स्वास्थ्य मंत्रालय ई-संजीवनी को बढ़ावा देने के लिए एक मजबूत डिजिटल स्वास्थ्य पारिस्थितिकी तंत्र और मानव संसाधन तथा बुनियादी ढांचा विकसित करने करने के लिए राज्य सरकारों के प्रयासों के पूरक की भूमिका में है। मंत्रालय विकास कार्यान्वयन, संचालन और स्वास्थ्य कर्मियों के प्रशिक्षण सहित तकनीकी सहायता सेवाओं के लिए सेंटर ऑफ डेवलपमेंट ऑफ एडवांस कम्प्यूटिंग  की मोहाली शाखा की मदद ले रहा है।
स्वास्थ्य सेवाओं की पहुंच बढ़ाने के लिए ई-संजीवनी की उपयोगिता और सुगमता को ध्यान में रखते हुए राज्य वृद्धाश्रमों और जेलों में ई-संजीवनी ओपीडी सेवा शुरू करने पर गंभीरता से विचार कर रहे हैं।